বাংলাদেশ-ভারত সিরিজ নিয়ে সুখবর দিল বিসিবি
পাঁচ ম্যাচের টি-টোয়েন্টি সিরিজে শক্তিশালী ভারতের বিপক্ষে লড়বে বাংলাদেশ। রোববার সিরিজের প্রথম ম্যাচে সিলেটে মুখোমুখি হবে এই দুই দল। 







এর আগে বাংলাদেশ-অস্ট্রেলিয়া নারী দলের সিরিজ কোনো টেলিভিশনে সরাসরি সম্প্রচার করা না হলেও এবার বাংলাদেশ-ভারত সিরিজ সরাসরি দেখাবে টি-স্পোর্টস। 




শুক্রবার এক বিবৃতিতে বাংলাদেশ-ভারত সিরিজ টি-স্পোর্টসে সরাসরি দেখানোর বিষয়টি নিশ্চিত করে বিসিবি। প্রতিবারই মেয়েদের সিরিজে সম্প্রচার নিয়ে জটিলতা তৈরি হলেও এবার আর তেমনটি হচ্ছে না। 
২৮ এপ্রিল সিলেট আন্তর্জাতিক ক্রিকেট স্টেডিয়ামের মূল মাঠে হবে প্রথম ম্যাচ। ৩০ এপ্রিল একই সময়ে হবে দ্বিতীয় ম্যাচ। প্রথম দুই ম্যাচ হবে সন্ধ্যা সাড়ে ছয়টায়, রাতের আলোয়। 
২ ও ৬ মে পরের দুই ম্যাচ রাখা হয়েছে স্টেডিয়ামের আউটার গ্রাউন্ডে, যেটি গ্রাউন্ড-২ হিসেবে পরিচিত। এই দুই ম্যাচ হবে দুপুর ২টায়। ৯ মে শেষ ম্যাচটি আবার রাখা হয়েছে মূল মাঠে, সন্ধ্যায়।

পাঁচ ম্যাচের টি-টোয়েন্টি সিরিজে শক্তিশালী ভারতের বিপক্ষে লড়বে বাংলাদেশ। রোববার সিরিজের প্রথম ম্যাচে সিলেটে মুখোমুখি হবে এই দুই দল।